ᱠᱟᱝᱜᱽᱲᱟ

alt=Palampur|thumb|Kangra

ᱱᱟᱜᱟᱢ

ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱠᱤᱨᱟᱡᱽ ᱟᱨ ᱛᱨᱤᱜᱟᱨᱛᱟ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱟᱝᱜᱽᱲᱟ ᱥᱚᱦᱚᱨ ᱨᱮᱱᱟᱜ ᱴᱷᱟᱯᱚᱱ ᱪᱚᱱᱫᱽᱨᱚᱵᱚᱝᱥᱤ ᱵᱚᱝᱥᱚ ᱟᱜ ᱠᱟᱴᱚᱪ ᱴᱚᱴᱷᱟ ᱨᱟᱡᱽᱯᱩᱛ ᱮ ᱠᱟᱹᱢᱤ ᱞᱮᱫᱼᱟ ᱛᱟᱦᱮᱸᱫ ᱾ ᱠᱤᱞᱟ ᱟᱨ ᱢᱟᱨᱟᱝ ᱢᱚᱱᱫᱤᱨ ᱥᱟᱶ ᱠᱟᱴᱚᱪ ᱨᱟᱡᱟ ᱟᱜ ᱱᱚᱸᱰᱮ ᱢᱤᱫ ᱜᱟᱲ ᱛᱟᱦᱮᱸ ᱠᱟᱱᱟ ᱾

ᱚᱛᱱᱚᱜ
ᱠᱟᱝᱜᱽᱲᱟ ᱨᱮ ᱢᱮᱱᱟᱜᱼᱟ ᱾ 
ᱱᱚᱣᱟ ᱨᱮᱱᱟᱜ ᱩᱥᱩᱞ ᱗᱓᱓ ᱢᱤᱴᱚᱨ (᱒᱔᱐᱔ ᱯᱷᱤᱴ) ᱢᱮᱱᱟᱜᱼᱟ ᱾ ᱠᱟᱝᱜᱽᱲᱟ ᱦᱚᱱᱚᱛ ᱡᱚᱞᱚᱱᱫᱷᱚᱨ ᱫᱚᱣᱟᱵᱽ ᱠᱷᱚᱱ ᱥᱟᱸᱜᱤᱧ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱮᱛᱚᱢ ᱥᱤᱢᱟᱹ ᱨᱮ ᱟᱴᱮᱫ ᱟᱠᱟᱱᱟ ᱾ ᱱᱚᱣᱟ ᱵᱮᱱᱮᱨ ᱜᱟᱰᱟ ᱟᱨ ᱢᱚᱡᱷᱤ ᱜᱟᱰᱟ ᱡᱚᱲᱟᱣ ᱰᱟᱦᱟᱨ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱢᱮᱱᱟᱜᱼᱟ, ᱟᱨ ᱵᱭᱟᱥ ᱱᱚᱸᱰᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱜᱟᱰᱟ ᱠᱟᱱᱟ ᱾

ᱠᱟᱹᱣᱰᱤ ᱟᱹᱨᱤ
᱑᱘᱕᱐ ᱨᱮᱱᱟᱜ ᱥᱩᱨᱥᱩᱯᱩᱨ ᱠᱟᱝᱜᱽᱲᱟ ᱜᱷᱟᱴᱤ ᱨᱮ ᱪᱟᱭ ᱪᱟᱥ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱾ ᱛᱟᱞᱟ ᱮᱥᱤᱭᱟ ᱥᱟᱶ ᱵᱮᱯᱟᱨᱤ ᱵᱟᱲᱦᱟᱣ ᱞᱟᱹᱜᱤᱫ ᱛᱮ ᱯᱟᱨᱯᱟᱥ (purpose) ᱠᱷᱚᱱ ᱥᱚᱨᱠᱟᱨ ᱤᱫᱤ ᱛᱮ ᱴᱷᱟᱯᱚᱱ ᱮᱱᱟ ᱯᱟᱞᱚᱢᱯᱩᱨ ᱢᱮᱞᱟ, ᱭᱟᱨᱠᱚᱸᱰᱤ ᱵᱮᱯᱟᱨᱤ ᱟᱜ ᱢᱤᱫ ᱦᱩᱰᱤᱧ ᱥᱮᱢᱞᱮᱫ ᱢᱮᱱᱟᱜᱼᱟ ᱾ ᱞᱟᱦᱩᱞᱤᱥ ᱞᱟᱫᱫᱷᱟᱠ ᱟᱨ ᱞᱟᱹᱲᱦᱟᱹᱭ ᱜᱟᱨ ᱠᱷᱚᱱ ᱵᱟᱦᱨᱮ ᱫᱤᱥᱚᱢ ᱥᱟᱞᱟᱜ ᱥᱟᱸᱜᱮ ᱵᱷᱤᱰᱤ ᱟᱨ ᱢᱮᱨᱚᱢ ᱥᱟᱞᱟᱜ ᱢᱤᱫ ᱱᱟᱯᱟᱭ ᱵᱮᱯᱟᱨ ᱠᱟᱱᱟ ᱾ ᱦᱩᱲᱩ, ᱪᱟᱭ, ᱟᱞᱩ, ᱢᱚᱥᱞᱟ, ᱩᱱ ᱟᱨ ᱧᱮᱞᱮ ᱢᱩᱬ ᱠᱟᱹᱢᱤ ᱠᱟᱱᱟ ᱾

ᱦᱚᱲ ᱞᱮᱠᱷᱟ
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱚᱱᱠᱟ ᱠᱚ ᱢᱮᱱᱟ ᱡᱮ ᱠᱟᱝᱜᱽᱲᱟ ᱨᱤᱱ ᱦᱚᱲ ᱮᱞ ᱙,᱑᱕᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱮᱞ ᱕᱐% ᱟᱨ ᱛᱤᱨᱞᱟᱹ ᱟᱜ ᱕᱐% ᱢᱮᱱᱟᱜᱼᱟ ᱾ ᱠᱟᱝᱜᱽᱲᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱓% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱞᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱘᱕% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱑% ᱢᱮᱱᱟᱜ ᱠᱚᱣᱟ ᱾ ᱠᱟᱝᱜᱽᱲᱟ ᱨᱮ, ᱑᱐% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱦᱚᱨ ᱰᱟᱦᱟᱨ
ᱠᱟᱝᱜᱽᱲᱟ ᱩᱰᱟᱹᱱ ᱰᱟᱹᱦᱤ (IATA ᱩᱰᱟᱹᱱ ᱰᱟᱹᱦᱤ ᱠᱳᱰ DHM) ᱥᱚᱦᱚᱨ ᱨᱮᱱᱟᱜ ᱠᱚᱧᱮ ᱨᱮ ᱒᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱯᱟᱴᱷᱟᱱᱠᱚᱴ ᱠᱷᱚᱱ ᱠᱟᱝᱜᱽᱲᱟ ᱜᱷᱟᱴᱤ ᱨᱮᱞᱣᱮ ᱥᱴᱮᱥᱚᱱ ᱤᱫᱤ ᱛᱮ ᱙᱔ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱤᱢᱟᱪᱚᱞ ᱯᱨᱚᱫᱮᱥ ᱟᱨ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱥᱟᱶ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱫᱤᱞᱞᱤ ᱠᱷᱚᱱ ᱔᱕᱐ ᱠᱤᱞᱚᱢᱤᱴᱚᱨ, ᱯᱟᱞᱟᱢᱯᱩᱨ ᱠᱷᱚᱱ ᱓᱖ ᱠᱤᱞᱚᱢᱤᱴᱚᱨ ᱟᱨ ᱫᱷᱚᱨᱚᱢᱥᱟᱞᱟ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ, ᱪᱚᱱᱰᱤᱜᱚᱰ ᱠᱷᱚᱱ ᱒᱒᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

Kangra Fort legend of Mahabharta times. Himachal Pradesh Kangra Fort 

ᱵᱟᱦᱨᱮ ᱡᱚᱱᱚᱲ


 Kangra photo gallery
 Official Website of Kangra 
 Plastic
 KANGRA history